[bookmark: _Hlk226970507]Pielikums Nr. 1
atklāta konkursa “Būvniecības ieceres dokumentācijas izstrāde un autoruzraudzības pakalpojumu nodrošināšana 
objektam “Pašvaldības autoceļš T02 “Veiguri-Silavas-Robežnieki-Gaiņi, Līvānu novadā”,
identifikācijas Nr. LNP 2026/47, nolikumam 

PROJEKTĒŠANAS UZDEVUMS
	Pasūtītājs:
	[bookmark: _Hlk83210195][bookmark: _Hlk83210214]Līvānu novada pašvaldība Reģ. Nr. 90000065595, Rīgas iela 77, Līvāni, Līvānu novads, LV – 5316

	Objekts:
	[bookmark: _GoBack]“Pašvaldības autoceļš T02 “Veiguri-Silavas-Robežnieki-Gaiņi, Līvānu novads”

	Projektējamā objekta adrese:
	Pašvaldības autoceļš T02 “Veiguri-Silavas-Robežnieki-Gaiņi”  posms no km 0,00 līdz km 3,965, Turku pagastā, Līvānu novadā

	Zemes gabala īpašnieks:
	Līvānu novada pašvaldība

	Īpašuma tiesības apliecinoši dokumenti:
	Zemesgrāmatu apliecība

	Posma garums:
	3,965 km garš posms

	Kadastra apzīmējumi:
	76860070690001; 76860050249001

	Būvniecības veids:
	Atjaunošana

	Būvvalde:
	Līvānu novada būvvalde 

	Sasniedzamais rezultāts:
	Veikt projektēšanas darbus objekta “Pašvaldības autoceļa T02 “Veiguri-Silavas-Robežnieki-Gaiņi, Līvānu novadā”  kvalitatīvai būvniecības ieceres dokumentācijas izstrādei un veikt autoruzraudzības darbus objekta izbūves laikā, līdz objekta pieņemšanai ekspluatācijā. 
Nodrošināt kvalitatīvu būvniecības ieceres dokumentācijas izstrādi saskaņā ar Latvijas Republikas spēkā esošajiem ministru kabineta noteikumiem un būvnormatīviem.
Būvniecības ieceres dokumentāciju izstrādāt saskaņā ar labo praksi. Būvniecības ieceres dokumentācijā iekļaut visu nepieciešamo informāciju, tas ir, konstrukciju specifikācijas, mezgli, garenprofili u.c.) informāciju, kas ir būtiska gan būvdarbu izmaksu noteikšanā, gan būvdarbu veikšanā. Specifikācijās detalizēti aprakstīt un atspoguļot paredzamo materiālu un konstrukciju tehniskos parametru risinājumus, lai būvdarbu laikā, ja nepieciešams, kā analogu varētu izvēlēties izstrādājumus ne tikai ar identiskiem tehniskiem, bet arī identiskiem vai ekonomiskākiem un ekoloģiskākiem parametriem, bet ne sliktākiem.

	Darba uzdevuma nosacījumi

	Objekta izpēte:
	1. Veikt objektam norādītā zemes gabala detalizētu apsekošanu saskaņā ar normatīvo aktu prasībām. Ja nepieciešams veikt foto fiksāciju. Nepieciešams veikt jaunas topogrāfijas izstrādi. 
1. Veikt inženierizpēti, ciktāl nepieciešams būvniecības ieceres dokumentācijas izstrādei, lai noteiktu grunts stāvokli.
1. Pretendentam kopā ar Pasūtītāja pārstāvi pirms piedāvājuma iesniegšanas iepirkumā noteikts apsekot objektu dabā.

	Vispārējie norādījumi:
	1. [bookmark: _Hlk83809178]Būvniecības ieceres dokumentāciju izstrādāt atbilstoši būvniecības jomu reglamentējošiem normatīvajiem aktiem un Līvānu novada pašvaldības teritorijas attīstības plānošanas dokumentiem - Būvniecības likums, MK not. Nr. 500 “Vispārīgie būvnoteikumi”, MK not. Nr. 633 “Autoceļu un ielu būvnoteikumi” u.c. normatīvie akti, kas nepieciešami pilnvērtīgai būvniecības ieceres dokumentācijas izstrādei.
1. Būvniecības ieceres dokumentāciju saskaņot ar normatīvajos aktos noteiktajām valsts un pašvaldību institūcijām, kā arī citām iesaistītajām fiziskajām un juridiskajām personām. Būvniecības ieceres dokumentāciju izstrādāt tādā detalizācijas pakāpē, lai tā atbilstu normatīvo aktu prasībām, tiktu akceptēta būvvaldē un pēc tās apstiprināšanas būtu iespējams pilnvērtīgi veikt būvdarbus.
1. Būvniecības ieceres dokumentācijas tāmes ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams.
1. Projektēšanas risinājumiem jābūt ilgtspējīgiem, tehniski pamatotiem un ekonomiski izdevīgiem, paredzot racionālāko risinājumu atbilstoši būvniecības ieceres mērķim un darbu apjomam.
1. Nepieciešamos tehniskos vai īpašos noteikumus attiecīgajās institūcijās pieprasa būvniecības ieceres dokumentācijas izstrādātājs.
1. Nepieciešamos būvniecības ieceres dokumentācijas saskaņojumus nodrošina izstrādātājs. 
1. Projektēšanas laikā būvniecības ieceres dokumentācijas izstrādātājs nodrošina un protokolē nepieciešamās sanāksmes par projektēšanas gaitu. Šādas sanāksmes pēc nepieciešamības Pasūtītāja administrācijas norādītajās telpās vai ar videokonferences (attēla un skaņas pārraide reālajā laikā) palīdzību.
1. Būvniecības ieceres dokumentāciju izstrādāt, sadalot projektu četrās atsevišķās daļās (kārtās), nodrošinot, ka katra daļa ir patstāvīgi realizējama un satur attiecīgo projektēšanas dokumentācijas apjomu.
1. Būvniecības ieceres dokumentācijā paredzēt ceļa posmā “Veiguri–Silavas–Robežnieki–Gaiņi” no km 0,00 līdz km 3,965 seguma atjaunošanu, izbūvējot segumu ar divvirsmas apstrādes tehnoloģiju.
1. Atjaunošanas darbu ietvaros paredzēt esošās lietus ūdens novadīšanas sistēmas atjaunošanu. Novadgrāvjus projektēt, tīrīt vai atjaunot tikai tajās vietās, kur tie pašlaik ir izbūvēti. Jaunu novadgrāvju izbūvi neparedzēt. Caurtekas tīrīt vai nomainīt tikai tajās vietās, kur tas nepieciešams esošās ūdens novades sistēmas funkcionalitātes nodrošināšanai.
1. Paredzēt piekļuves nodrošināšanu visiem piegulošajiem zemes gabaliem, saglabājot esošās nobrauktuves vai nepieciešamības gadījumā paredzot to atjaunošanu.
1. Paredzēt satiksmes drošības aprīkojuma atjaunošanu/saskaņošanu dzelzceļa pārbrauktuves Nr. 307 zonā saskaņā ar VAS "Latvijas dzelzceļš" izsniegtajiem tehniskajiem noteikumiem.
1. Paredzēt satiksmes drošības aprīkojuma atjaunošanu un satiksmes organizācijas risinājumu sakārtošanu dzelzceļa pārbrauktuves Nr. 307 un krustojumu zonās atbilstoši spēkā esošo normatīvo aktu prasībām un VAS "Latvijas dzelzceļš" izsniegtajiem tehniskajiem noteikumiem.
1. Izpildītājam jāinformē Pasūtītāju par darba izpildes gaitu atbilstoši līgumā noteiktajam termiņam. Izpildītājs var lūgt termiņa pagarinājumu tikai tad ja tas ir racionāli pamatots un noformēts rakstiski, tas ir, iesūtīts Pasūtītājam elektroniski vai papīra formātā.
1. Visi iesniedzamie dokumenti iesniedzami Būvniecības informācijas sistēmā (BIS), ka arī Pasūtītājam elektroniski un pēc Pasūtītāja pieprasījuma 3 (trīs) eksemplāros pilnkrāsu drukā. 
1. Būvniecības ieceres dokumentāciju izstrādāt, pamatojoties uz sanāksmēs un/vai Pasūtītāja dotajiem norādījumiem, kur Pasūtītājs, izvērtējot Izpildītāja sniegtos risinājumu variantus, ir izvēlējies tehniski ekonomiski pamatotākos un atbilstošākos projektēšanas mērķim. Pasūtītāja norādījumi, kas būtiski maina sākotnēji noteikto projektēšanas uzdevumu vai darbu apjomu, tiek noformēti rakstiski un nepieciešamības gadījumā vienojas par to ietekmi uz līguma izpildes termiņiem un izmaksām.

	Materiāli:
	1. Projekta pielietotajiem materiāliem, norādītajām materiālu preču zīmēm (zīmoliem), standartiem jābūt saskaņā ar Latvijas un ES spēkā esošajiem standartiem, normatīviem un prasībām.

	Būvniecības ieceres dokumentācijas sastāvs

	 Vispārīgā daļa:
	GI, TI – Zemes gabala inženierizpētes dokumenti, izstrādājami nepieciešamajā apjomā atbilstoši pieņemtajiem ceļa atjaunošanas risinājumiem un spēkā esošo normatīvo aktu prasībām, tai skaitā topogrāfiskais plāns un, ja nepieciešams, ģeotehniskā izpēte.

	
	SA – Skaidrojošais apraksts (atbilstoši visām noteikumu un normatīvo aktu prasībām)

	Arhitektūras daļa:
	GP – Ģenerālplāns 
Būvniecības ieceres dokumentācijas ģenerālplāns atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;

	Inženierrisinājumu daļa:

	TS-CD – izstrādājama atbilstoši pieņemtajiem ceļa atjaunošanas risinājumiem un nepieciešamajā apjomā, tai skaitā ceļa un nobrauktuvju seguma konstrukcijas, seguma šķērsgriezumi, konstruktīvās kārtas pamata ceļam un nobrauktuvēm, raksturīgie šķērsprofili, nepieciešamās augstuma atzīmes, galvenie būvelementi, izmēri un materiālu specifikācijas.

	
	

	Ekonomikas daļa:
	BA – Būvdarbu apjomu saraksts

	
	T – Izmaksu aprēķins

	
	DOP – Būvdarbu kalendārais plāns. Būvdarbu ģenerālplāns, kas izstrādāts, pamatojoties uz grafisko dokumentu (plānu), kurā ir atspoguļota inženiertīklu situācija. Darba aizsardzības plāns. Skaidrojošs apraksts.


	Noformējums:
	1.  Būvniecības ieceres dokumentāciju izstrādāt atbilstoši LBN 202-18 "Būvniecības ieceres dokumentācijas noformēšana" noteikumiem elektroniski vienā eksemplārā, paredzot elektronisku saskaņošanu un pievienošanu būvniecības informācijas sistēmā (BIS). 
2. Visi būvniecības ieceres dokumentācijas sējumi (aprēķini, grafiskie materiāli un teksta dokumenti) iesniedzami elektroniskā formātā uz elektroniskā datu nesēja (CD, USB u.c.) DWG, Word, Excel un citos izmantotos formātos.
3. Lokālajās tāmēs vertikālajā kolonā “Darba nosaukums” jāsniedz pēc iespējas pilnīgāks veicamā darba apraksts; definētajiem būvmateriālu, izstrādājumu, iekārtu nosaukumiem jābūt identiskiem ar būvniecības ieceres dokumentācijā norādīto informāciju.
4. Visās sagatavojamās tabulās pielietot mērvienības un to saīsinājumus atbilstoši LBN 501-17 un MK noteikumiem Nr. 1186 “Mērvienību noteikumi”. Nav pieļaujama darbu apjomu noteikšana ar mērvienību “komplekts” (ja ir iespējams aprēķināt mērvienību skaitu, garumu, laukumu, tilpumu, svaru, u.c. aprēķināmus lielumus), izņemot LBN 501-17 punktā 8.2. noteikto mērvienību “izstrādājumu vai iekārtu komplekts – kpl” vai nosakot palīgmateriālu un montāžas materiālu daudzuma apjomu, kas aprēķināms kā % no veicamā darba kopējām izmaksām.
5. Izmantot visās tabulās viena veida fontus (ieteicams Times New Roman, Arial vai Calibri).
6. Rasējumi jānoformē, jāizstrādā un jāiesniedz saskaņā ar LBN 202-18 "Būvniecības ieceres dokumentācijas noformēšana" un pasūtītāja prasībām.
7. Darba rasējumi jāiesniedz parakstīti un noformēti atbilstoši LBN 202-18, kā arī ierakstītiem digitālā formātā (dokumenti - MS Word, Excel; Adobe Reader; rasējumi –dwg formātā zwCAD vai autoCAD).

	Autoruzraudzība:
	1. Autoruzraudzību veikt būvdarbu laikā, ja tiek uzsākta objekta realizācija, nodrošinot būvdarbu atbilstības kontroli izstrādātajai būvniecības ieceres dokumentācijai, tajā paredzētajiem tehniskajiem risinājumiem, materiāliem un darbu izpildes kvalitātes prasībām līdz objekta pieņemšanai ekspluatācijā.
2. Autoruzraudzības veikšanas kārtību, apjomu, termiņus un savstarpējās saistības nosaka atsevišķs līgums par autoruzraudzības veikšanu. Autoruzraugam saistoši ir noslēgtā līguma nosacījumi, kā arī spēkā esošo normatīvo aktu prasības.
3. Autoruzraugam būvdarbu laikā pārbaudīt būvdarbu atbilstību projektēšanas risinājumiem, izvērtēt būvdarbu veicēja iesniegtos jautājumus par projekta risinājumiem, nepieciešamības gadījumā sniegt skaidrojumus un piedalīties risinājumu precizēšanā.
4. Konstatētās neatbilstības fiksēt normatīvajos aktos noteiktajā kārtībā un informēt Pasūtītāju par būtiskām atkāpēm no būvniecības ieceres dokumentācijas.
5. Autoruzraugam nodrošināt dalību būvsapulcēs ne retāk kā 2 (divas) reizes mēnesī būvdarbu laikā, ja vien Pasūtītājs nav noteicis citu nepieciešamo sanāksmju biežumu.

	Termiņi:
	1. Projekta izstrādes termiņš ir 5 (pieci) mēneši no līguma noslēgšanas dienas.
1. Autoruzraudzību būvniecības ieceres dokumentācijas izstrādātājs veic būvdarbu laikā, ja pēc izstrādātās būvniecības ieceres dokumentācijas tiek pieņemts lēmums par objekta realizāciju. Autoruzraudzības uzsākšanas laiku un kārtību nosaka atbilstoši būvdarbu uzsākšanas termiņiem un noslēgtajam līgumam.



Sagatavoja:
Nekustamo īpašumu un vides pārvaldības nodaļas 
ceļu būvinženieris A. Naidovskis


Tehniskās specifikācijas sagatavošanas vai pēdējās aktualizācijas datums – 07.08.2026.

